open-index/open-wikipedia-markdown huggingface dataset:
Meer van Genève

duimnael|links|Die Meer van Genève tussen Glion en Caux
duimnael|links|Die Meer van Genève ná 'n donderbui
[duimnael|links|'n Uitsig oor die dorpie Épesses en die Lavaux-wingerdterrasse wat deur [Unesco tot wêrelderfenisgebied verklaar is]]
Die **Meer van Genève** (Frans: *lac Léman* of *le Léman*, selde *lac de Genève*; Duits: *Genfersee*, in Afrikaans soms ook **Geneefse Meer** genoem) is 'n uitgestrekte meer aan die noordekant van die Alpereeks. Die Franse naam *Léman* is afgelei van die Keltiese *lem an* "Groot Water".

Die meer maak administratief deel uit van Switserland (59,5 persent van sy totale oppervlakte van 580 km2, kantonne Vaud/Waadt, Genève/Genf en Valais/Wallis) en Frankryk (40,5 persent, département Haute-Savoie). Die meer, wat teen die einde van verskeie koue periodes deur smeltwater van die Alpegletsers gevorm is,  is een van die grootstes in Wes-Europa en die grootste langs die rivierloop van die Rhône. Dit is die grootste meer in Switserland en die diepste in Frankryk.

Die meer word tradisioneel verdeel in die Haut-Lac (of Bowemeer; die oostelike gedeelte vanaf Villeneuve tot die Lausanne-Evian-linie), die Grand-Lac (Groot Meer; die sentrale gedeelte tot die Nyon-Yvoire-linie) en die Petit-Lac (Klein Meer; die westelike gedeelte tot by Genève).

Met 'n waterinhoud van 89 miljard kubieke meter is die Meer van Genève die grootste soetwaterbekken van vastelandse Europa. Die meer het 'n omvang van 156 km, waarvan 113 km op Switserse gebied. Die gemiddelde waterspieël van 372 m, wat seisoenale skommelinge toon, het in die afgelope eeue nouliks verander. Volgens die interkantonale ooreenkoms van 1884 word 'n stabiele waterpeil deur 'n dam naby die Pont de la Machine in Genève verseker. In skrikkeljare word die waterpeil met 0,5 m verlaag om die oewers skoon te maak en herstelwerk by hawens en damme te doen.

'n Deeglike wetenskaplike verkenning van die meer is deur vier duikbote gedoen, *Auguste Piccard (PX-8)* en *F.-A. Forel (PX-28)*, albei gebou deur Jacques Piccard, en die Fins-Russiese *Mir 1* en *Mir 2*.

Die grootste ramp in die gedokumenteerde geskiedenis van die meer is in 563 deur 'n aardverskuiwing naby Tauredunum en die daaropvolgende vloedgolf veroorsaak wat selfs verder afgeleë nedersettings soos Genève getref het.

## Sien ook 
* Lys van Switserse mere

## Verwysings 
## Eksterne skakels
Slag van Saratoga

Die **Slag van Saratoga** het op 17 Oktober 1777 plaasgevind tydens die Amerikaanse Rewolusionêre Oorlog. Die Koloniale magte onder beheer van generaal Horatio Gates het slaags geraak met die Britse Leër onder bevel van generaal John Burgoyne. Die Britte het die slag verloor en die Britse Leër het oorgegee.

## Bron 
* *Battles. 100 battles that Shaped the World*. Parragon Books. 2014. 

## Eksterne skakels 
*
Oerlikon 35 mm-tweelingkanon

Die **Oerlikon 35 mm-tweelingkanon** of **Oerlikon GDF** is 'n gesleepte lugafweerkanon wat deur *Oerlikon Contraves* vervaardig word.

Die stelsel het oorspronklik as die **2 ZLA/353 ML** bekend gestaan, maar dis later verander na **GDF-001**. Die stelsel is in die laat-1950s ontwikkel en word deur ongeveer 30 lande gebruik.

## Ontwerp en ontwikkeling 
Die stelsel maak gebruik van 35&nbsp;mm outomatiese kanonne, wat oorspronklik as die **353 MK** bekend gestaan het, maar nou die KD-reeks heet. Dieselfde KD-reeks 35 mm-kanonne word in die Leopard 1-gebasseerde *Gepard* en Tipe 74-tenkbasseerde *Tipe 87 SPAAG* en T-55-basseerde Marksman selfaangedrewe lugafweerkanonne gebruik.

Die stelsel kan saam met die alleenstaande *Super Fledermaus*-vuurbeheerradar gebruik word, wat teen die laat-1970s opgegradeer is na die *Skyguard*-stelsel.

In 1980 is 'n opgegradeerde model, die GDF-002, geproduseer, wat verbeterde sig en die vermoë gehad het om deur 'n aparte digitale vuurstelsel beheer te word. In 1985 is 'n opgegradeerde model geproduseer, die GDF-005, wat 'n Gunking 3D-rekenaarbeheerde sig met 'n geïntegreerde laserteikenvinder en digitale beheerstelsel gebied het.

Die kanonne word gewoonlik deur 'n 5-ton 6×6 trok vervoer.

## Verwysings
Adolf Loos

200px
**Adolf Loos**

**Oostenrykse argitek**

----

**Skool**

Moderne Internasionale Argitektuur

----

**Beduidende projekte**

150px
Loos-huis in Wene 
150px 
Villa Müller in Praag

----

**Adolf Loos** (* 10 Desember 1870 in Brno, Oostenryk-Hongarye; † 23 Augustus 1933 in Kalksburg, Oostenryk) was 'n Oostenrykse argitek en invloedryke teoretikus van moderne boukuns. In sy essay *Ornament und Verbrechen* ("Ornament en misdaad", 1908) het hy 'n sterk pleidooi gelewer vir gladde en ongekunstelde oppervlakke - in teenstelling met die uitbundige versierings van Fin de siècle-boukuns en die meer moderne estetiese beginsels van die Wiener Secession. Met sy omvattende werk, waarin hy 'n teoretiese grondslag lê vir moderne argitektuur en ontwerp, maar ook kritiek daarop lewer, het hy een van die baanbrekers van modernisme asook een van die wegbereiders van funksionalisme geword.

Dikwas was Loos sy tyd vooruit. Toe hy 'n sakegebou in Wene, waarna as "Loos-huis" verwys is, in Julie 1910 van die eerste tot die vierde verdieping van 'n gladde witgeverfde fasade sonder enige muurafwerkings of ander versierings voorsien het, was die Weense publiek - net soos keiser Frans Josef wie se Hofburg-paleis net teenoor die projek geleë was - só geskok dat die owerheid die boubedrywighede voorlopig laat stopsit het. Eers nadat Loos in 1912 ingestem het om die vensters van die gebou met bronsblomkaste te versier, kon die bouwerk hervat word.

Loos se privaat lewe was ewe onstuimig. Sy drie huwelike is almal deur egskeiding ontbind. Nie alleen was sy algemene gesondheidstoestand swak nie, hy is ook verder belemmer deur 'n oorgeërfde gehoorgebrek. Adolf Loos is op 23 Augustus 1933 in Kalksburg naby Wene oorlede.

## Verwysings
Grond-tot-lugmissiel

duimnael|regs|250px|'n Kunstenaarsvoorstelling toon 'n Sowjet grond-tot-lugmissielstelsel wat 'n Westerse vegvliegtuig die stryd aansê.
'n **Grond-tot-lugmissiel** (Engels: surface-to-air missile (SAM)) is 'n missiel wat ontwerp is om van die grond af gelanseer te word om vliegtuie of ander missiele te vernietig. Dit is een soort lugafweerstelsel. By moderne gewapende magte het missiele meeste ander vorme van doelgeboude lugverdedigingswapens vervang, met lugafweergeskut wat deesdae slegs in gespesialiseerde rolle gebruik word.
Volkskunstenaar van die Russiese Federasie

**Volkskunstenaar van die Russiese Fedrasie**  (Russies: Народный артист Российской Федерации) is 'n hoë ere-titel van die Russiese Federasie, wat toegeken word vir uitmuntende prestasies op die gebied van musiek, sirkus, vaudeville en teater. Dit is deel van die staat se premiestelsel vir die Russiese Federasie.

Die titel van "Volkskunstenaar van die Russiese Fedrasie" is in die lewe geroep vir Russiese kunstenaars, choreograwe, dirigente, dramaturge, komponiste, koorleiers en musici wat staatsopvoerings, musiek, sirkusse en konsertprogramme, teater en filmrolle skep en dit vervolmaak. Hierdeur het hulle uitmuntende bydraes gemaak in die ontwikkeling en instandhouding van die nasionale artistieke kultuur, en deur die vorming van die jonger generasie kunstenaars openbare erkenning ontvang en professionele gemeenskap ervaar.

## Eksterne skakels 
* Die staat toekennings van die Russiese Federasie
Waray-Waray

**Waray-Waray** (*Winaray*, *Samareño*, *Lineyte-Samarnon*, *Binisayâ nga Winaray*, *Binisayâ nga Samar-Leyte* of *Binisayâ nga Waray*) is na Tagalog (met Filippyns, as amptelike taal), Cebuano, Ilokano en Hiligaynon die vyfde belangrikste taal van die Filippyne. Die taal word veral in die sentrale dele van die Filippyne gepraat, spesifiek in die provinsies van Samar, Noord-Samar, Oos-Samar, Biliran en Leyte in die eilandgroep van die Visayas.

Die taal se naam is afkomstig van die woord "waray", wat gereeld deur nie-sprekers gehoor word. Dit beteken "nie", "niks" of "geen".

## Sien ook 
* Waray-Waray Wikipedia

## Verwysings 
## Eksterne skakels
Kepler-452b

**Kepler-452b** is ’n eksoplaneet wat om ’n G-tipe-ster, Kepler-452, wentel. Dit is deur die Kepler-ruimteteleskoop ontdek en Nasa het die ontdekking op 23 Julie 2015 aangekondig. Naas Kepler-438b stem die ster die meeste met die Aarde ooreen, maar dit is nie bekend of Kepler-452b ’n rots- of klein gasplaneet is nie. Gebaseer op sy digtheid, is dit waarskynlik ’n rotsplaneet.

Die ster is 1&nbsp;400 ligjare van die Sonnestelsel af; teen die spoed van die *New Horizons*-tuig sal dit sowat 25,8&nbsp;miljoen jaar duur om dit te bereik.

## Eienskappe 
Die planeet wentel elke 385&nbsp;dae om sy ster. Dit is ouer en 60% groter as die Aarde, maar lê ook in sy ster se bewoonbare sone. 

Sy massa is waarskynlik vyf keer dié van die Aarde en sy oppervlakswaartekrag is twee keer so groot, hoewel die berekening van eksoplanete se massa nie akkuraat is nie.

Dit is nie duidelik of Kepler-452b ’n bewoonbare omgewing het nie. Sy ster, van tipe G2V, nes die Son, het ook byna dieselfde temperatuur en massa as die Son. Dit is egter 6&nbsp;miljard jaar oud, dus 1,5&nbsp;miljard jaar ouer as die Son. In hierdie stadium van die ster se evolusie kry Kepler-452b 10% meer energie as wat die Aarde tans van die Son af kry. As Kepler-452b ’n rotsplaneet is, sal dit onderworpe of byna onderworpe wees aan ’n weghol-kweekhuiseffek.

## Galery 

Kepler-452b System.jpg|’n Diagram van Kepler-452b se wentelbaan in die Kepler-452-stelsel, in vergelyking met die binneste Sonnestelsel en die Kepler-186-stelsel asook hul onderskeie bewoonbare sones.
Kepler-452b and Earth Size.jpg|’n Kunstenaarsvoorstelling van die Aarde (links) in vergelyking met Kepler-452b, wat sowat 60% groter is.
PIA19827-Kepler-SmallPlanets-HabitableZone-20150723.jpg|’n Vergelyking van klein planete in die bewoonbare sone van hul sterre wat deur Kepler ontdek is.

## Verwysings 
## Eksterne skakels 
* Nasa – Kepler-sending
* Nasa – Kepler-ontdekkings, opsommingstabel 

* 15px Hierdie artikel is vertaal uit die Engelse Wikipedia
Kepler-452

**Kepler-452** is ’n G-tipe-hoofreeksster, nes die Son, sowat 1 400 ligjare van die Aarde af in die sterrebeeld Swaan. Dit het byna dieselfde temperatuur as die Son, maar is 20% helderder, 10% groter en het ’n 4% groter massa. Dit is ook 1,5&nbsp;miljard jaar ouer as die Son, dus sowat 6&nbsp;miljard jaar oud.

Die eksoplaneet Kepler-452b, wat in die bewoonbare sone van die ster voorkom, is in Julie&nbsp;2015 deur die Kepler-ruimteteleskoop ontdek.

## Verwysings 
* 15px Hierdie artikel is vertaal uit die Engelse Wikipedia
Denel 35mm-dubbeldoelkanon

Die **Denel 35mm-dubbeldoelkanon** is 'n nabybeveiligingstelsel vir oorlogskepe wat deur Denel Land Systems in Suid-Afrika vervaardig word. Dit doen tans diens op die Valourklas-fregatte van die Suid-Afrikaanse Vloot.

## Funksie 
Die kanon se primêre rol is om die skip teen 'n aanval deur helikopters, vliegtuie of missiele te verdedig. Dit het 'n sekondêre rol teen oppervlakskepe en landteikens, beide in simmetriese en asimmetriese oorlogvoering en ook in wetstoepassing waar akkuraatheid van kritieke belang is omrede kollaterale skade onaanvaarbaar mag wees.

## Ontwerp 
Die stelsel bestaan uit twee GA35 snelvuur outomatiese kanonne langs mekaar gemonteer in 'n onbemande lae-radarwaarneembare toring. Teikenverkryging is deur die skip se eie soek-en-spoorradar, terwyl 'n Optronic spoorstelsel met infrarooi- en sigbare spektrummodes vuurbeheer lewer. 'n Beheerkonsole is in die skip se bedryfskamer geleë, hoewel die stelsel vol-outomaties funksioneer in die lugverdedigingsmodus. 

'n Noodbeheerpaneel is op die agterkant van die toring aangebring. Die toring dring nie die dek binne waarop dit gemonteer is nie. Op die Valourklas fregatte is dit op die helikopterloods se dak gemonteer. Hierdie rondtes stel 152 tungstenprojektiele na buite vry, op 'n voorafbepaalde afstand tussen 40 en 10 m vanaf die teiken. Dus produseer 'n 25-rondte sarsie van AHEAD-rondtes 3800 van hierdie klein projektiele wat dan die inkomende missiel vernietig.  Kruisermissiele kan vernietig word op 2.5 km en 'n hoëspoedmissiel op 1.5 km afstand.

Die stelsel se missielafweervermoë word verder verbeter deur die toevoeging van Denel se geslotelus-vuurregstellingstelsel, wat projektiele al die pad na die teiken volg. Dit maak voorsiening vir teenswoordige tyd-regstellings van vooroordeelfoute in die stelsel en vergoed ook vir atmosferiese toestande.

## Sien ook (later) 
* Oerlikon Millennium 35 mm Naval Revolver Gun System — vergelykbare Duits-Switserse stelsel.

## Verwysings 
## Eksterne skakels 
* DLS 35mm-dubbeldoelskeepskanon  — Vervaardiger se amptelike webplek.
Resolusie 418 van die VN se Veiligheidsraad

duimnael|280px|Die *ARA Drummond* (voorheen *SAS Good Hope*), 'n D'Estienne d'Orves-klas korvet wat nie aan Suid-Afrika verkoop kon word nie.

Die Verenigde Nasies se Veiligheidsraad Resolusie 418, eenparig aangeneem op 4 November 1977, het 'n verpligte wapenverbod teen Suid-Afrika opgelê. Hierdie resolusie het verskil van die vorige Resolusie 282, wat slegs vrywillig was. Die sanksies was daarna strenger toegepas en is ook uitgebrei deur Resolusie 591.

## Impak 
Die verbod het 'n direkte impak gehad op die volgende gebeure:
* Laaste minuut kansellasie van die verkoop van D'Estienne d'Orves-klas korvette en Agosta-klas duikbote deur Frankryk.
* Die aankoop van Saar 4 klas missielbote van Israel, waarvan sommige later in die geheim in Suid-Afrika gebou is.
* Suid-Afrika se onvermoë om moderne vegvliegtuie aan te koop om die lugsuperioriteit van Kubaanse MiG-23s teenoor die SALM te verbreek in die Suid-Afrikaanse Grensoorlog.
* Die groei van die hedendaagse multi-miljard dollar Suid-Afrikaanse wapenbedryf.
* Die staking van die Verenigde State se versending van verrykte uraanbrandstof vir Suid-Afrika se SAFARI-1 navorsingskernreaktor.

## Verwysings
Fjodor Koezmitsj

duimnael|200px|Fjodor Koezmitsj in Tomsk.
**Fjodor Koezmitsj** (Russies: Фёдор Кузьмич; oorl. 1 Februarie 1864 in Tomsk), ook **Fjodor van Tomsk**, was ’n Russies-Ortodokse *starets* (raadgewer). Hy is in 1984 deur dié kerk tot heilige verklaar.

Daar is ’n legende wat in sy tyd bestaan het en steeds die belangstelling wek dat hy Aleksander I van Rusland was wat in 1825 voorgegee het hy het gesterf sodat hy ’n hermiet kon word. Hy is in dié jaar deur sy broer Nikolaas I opgevolg.

Volgens een weergawe van die legende het hy in ’n nederige huis gewoon en is hy in 1837 deur Aleksander II besoek. Sy graf is in 1893 deur Nikolaas II besoek.

## Verwysings 
## Eksterne skakels 
*15px Hierdie artikel is vertaal uit die Engelse Wikipedia
John Catford

**John "Ian" Catford** (26 Maart 1917 – 6 Oktober 2009) was ’n wêreldbekende Skotse taalkundige en fonetikus.

## Biografie 
John Cunnison Catford ("Ian" genoem deur sy studente), is in Edinburg, Skotland, gebore. Ná sy skoolloopbaan en universiteitsopleiding, het hy die fonetiek bestudeer. Hy het oorsee  (in Griekeland, in Palestina en in Egipte) Engels klasgegee, ook gedurende die Tweede Wêreldoorlog.

Hy het sy vrou, Lotte, ontmoet terwyl hy in Jerusalem gewoon het. Lotte het van Wene af gekom en het Duits gepraat. Sy het egter na Palestina getrek en het toe sy jonk was ander tale geleer, soos Hebreeus, Engels en Arabies. Dit was een bron van Catford se kennis van tale en hulle fonetiese samestelling.

Catford het die School of Applied Linguistics by die Universiteit van Edinburg gestig, sowel as ’n ander departement in dieselfde universiteit wat die kartering van verskillende Engelse dialekte deur die hele Skotland onderneem het. Catford kon, bloot deur mense se spraak, identifiseer waarvandaan hulle kom.

Sy kundigheid – wat formele fonetika, aërodinamiese en psigologiese spraakproduksie, fonetiese eienaardighede in spraak en ’n verstommende vermoë om woorde, en selfs toesprake, van agter na voor (of agterstevoorom) te herhaal – het daartoe gelei dat hy na die Universiteit van Michigan genooi is. Daar was hy die hoof van die Engelse Instituut en die Laboratorium van Kommunikasiewetenskap (tans die Fonetieklaboratorium). Hy het die meeste van die Taalkunde-vakke by dieselfde universiteit gedoseer.

Hy het in 1985 afgetree, maar het nie onaktief geword nie. Inteendeel, hy is na van die toonaangewendste universiteite in talle wêrelddelel genooi, insluitende dié in Istanboel, Jerusalem en Kalifornië. Hy het talle artikels gepubliseer, aan baie konferensies deelgeneem en aangehou om lesings en aanbiedings te hou, veral aan die Universiteit van Michigan. Baie van sy oorspronklike werke word daar bewaar. Hy was ’n studieleier vir baie universiteitstudente wat ’n loopbaan in Taalkunde wou volg.

Catford het twee kinders uit sy huwelik met Lotte gehad: Lorna en Julian. Hy het in Oktober 2009 van ouderdom gesterf in Shoreline, Washington, VSA.

## Werke 
Onder die baie artikels, gepubliseerde essays en ander werke, is die volgende veral verdienstelik:
* *A Practical Introduction to Phonetics*
* *Linguistic Theory of Translation: an essay in Applied Linguistics*
* *Fundamental Problems in Phonetics*
* *Word-stress and sentence-stress: a practical and theoretical guide for teachers of Basic English*
* *A Linguistic Theory of Translation*
* *Ergativity in Caucasian Languages*

## Verwysings 
* Library Thing: Books by J. C. Catford
* Memorial Websites: Remembering J. C. Catford
* The Catford Tapes: ''Ian Catford's Life in Linguistics.'' 67/68-jarige Ian vertel sy lewensverhaal. Video's uit 8 “lesings” wat tussen 7 Feb.en 18 Apr. 1985 gehou is. Altesaam 6h 21&nbsp;m van vertelling.
Triliton

[links|duimnael|Triliet by [Stonehenge]]
[duimnael| Triliton-ingang, Mnajdra tempel, [Malta]]
'n **Triliton** (of *triliet*) is 'n struktuur wat bestaan uit twee groot vertikale stene (pale) wat 'n derde steen horisontaal dwarsoor die bokant van die vertikale pale ondersteun (dwarsbalk). Dit word algemeen in die konteks van megalitiese monumente gebruik. Die beroemdste trilitonne is dié van Stonehenge in Engeland en die megalitiese tempels van Malta, wat beide  UNESCO Wêrelderfenisgebiede is.

Die woord *triliton* is afgelei van die Grieks "driestenig" (*τρι-/tri-* 'drie' + *λίθος/lithos* 'steen') en is vir die eerste keer deur William Stukeley gebruik.
Pluto (mitologie)

**Pluto** of **Plouton** was in die mitologie die heerser van die onderwêreld. Hy was in die Griekse mitologie aanvanklik as Hades bekend, en het die heerser van die onderwêreld geword nadat die wêreld in drie verdeel is tussen hom en sy broers Zeus, wat oor die lug geheers het, en Poseidon, wat die god van die see geword het. Sy naam het vrees ingeboesem; sy sentrale mite gaan oor die ontvoering van Persefone, wat hy toe sy vrou en die koningin van sy ryk gemaak het.

Later is hy in Grieks dikwels Plouton genoem, wat ’n streng heerser was maar nie die donker, gewelddadige karakter gehad het wat met Hades verbind word nie. Die naam Hades het later bekender geraak as die naam van die onderwêreld self, terwyl Plouton beskou is as die god van die rykdomme van die aarde: van die gewasse bo die grond sowel as die onderaardse rykdomme soos goud en silwer. Onder dié naam het sy karakter verskil: hy was ’n streng heerser, maar ook Persefone se liefdevolle eggenoot. Hy verskyn ook as Plouton in ander mites in ’n sekondêre rol, veral mites oor die aankoms van Orfeus en ander helde in die onderwêreld.

## Romeinse mitologie 
In die Romeinse mitologie was Pluto (die verlatynsde vorm van die Griekse Plouton) aanvanklik nie die god van die onderwêreld nie. Hy was eerder die Romeinse eweknie van Plouton, die minsamer god van aardse rykdomme. Hy is ook *Dis Pater* genoem: "Ryk Vader". Later is hy geleidelik ook met die onderwêreld verbind en is hy gelykgestel aan die Griekse god Hades. So het die verband met Plouton verdwyn.

Hoewel Pluto en Hades se karaktertrekke dus verskil, bly hulle een god met dieselfde mites.

## Verwysings 
## Eksterne skakels 
* 
* 15px Hierdie artikel is vertaal uit die Engelse en die Nederlandse Wikipedia
2015-Rugbykampioenskapreeks

Die **2015-Rugbykampioenskapsreeks** was die vierde jaarlikse rugbytoernooi tussen die nasionale spanne van Suid-Afrika, Argentinië, Australië en Nieu-Seeland. Die reeks is vanaf 17 Julie tot 8 Augustus 2015 gespeel; vroeër en korter as in 2014, omrede die Rugbywêreldbeker nog ingepas moes word. Die lande se spanne word onderskeidelik die Springbokke, Pumas, Wallabies en All Blacks genoem. Australië het die toernooi vir die vierde keer gewen. Nieu-Seeland het die Bledisloebeker ingepalm en die Vryheidsbeker gewen, terwyl Australië met die Mandela Uitdaagplaat en die Poematrofee weggestap het.

Die toernooi is deur SANZAAR georganiseer, ’n konsortium wat sedert 2012 uit die vier lande se rugbyfederasies bestaan.

## Formaat 
Die formaat vir die 2015-toernooi het na dié van die vorige jare teruggekeer omdat die Rugbywêreldbeker nog ingepas moes word. Elke span het ’n totaal van drie wedstryde gespeel, en ses in totaal. Met ’n wen het ’n span vier punte verdien, gelykop twee ligapunte, en ’n verloor met agt of meer punte nul ligapunte. ’n Bonuspunt kon verdien word op een van twee maniere: deur ten minste vier drieë in ’n wedstryd te druk, of deur met sewe punte of minder te verloor. Die toernooi se wenner was die span met die meeste ligapunte aan die einde van die toernooi.

## Telkaart 
## Wedstryddatums 
### Week 1 
### Week 2 
### Week 3 

## Statistiek 
### Meeste punte en drieë 
| Meeste drieë gedruk:

|}

## Sien ook 
## Verwysings 
## Eksterne skakels 
*  2015-Rugbykampioenskapreeks op ESPNscrum
Charon (mitologie)

duimnael|’n 19de-eeuse voorstelling van Charon wat na die onderwêreld vaar (Alexander Litovchenko).

**Charon** of **Kharon** was die bootsman van Hades in die Griekse mitologie. Hy het met die siele van afgestorwenes oor die riviere Styx en Acheron, die skeiding tussen die onderwêreld en die land van die lewendes, gevaar. ’n Muntstuk om Charon mee te betaal, is dikwels in die mond van ’n dooie mens geplaas. Volgens sommige skrywers moes mense wat nie die fooi kon betaal nie en dié wie se lyke nie begrawe is nie, 100 jaar lank op die oewers van die riviere ronddwaal. Sommige helde soos Herakles, Orpheus, Dionysos en Odussee sou na die onderwêreld en terug reis, ook op die boot van Charon.

## Genealogie en naam 
[duimnael|160px|links|Charon soos uitgebeeld deur [Michelangelo in sy fresko *Die Laaste Oordeel* in die Sixtynse kapel.]]

Charon was die seun van Nyx en Erebus, wat broer en suster was. Hy is ook die broer van Thanatos en Hypnos.

Die naam Charon word dikwels verduidelik as ’n eienaam wat afgelei is van χάρων (*charon*), ’n poëtiese vorm van χαρωπός (*charopós*, “vurige blik”), wat verwys na wilde, intense of blougrys oë. Die woord kan ’n eufemisme vir die dood wees. Dit kan ook verwys na die woede of driftigheid van Charon soos hy dikwels uitgebeeld word, maar die herkoms van die naam is nie seker nie. Die antieke historikus Diodorus Siculus het gedink die bootsman en sy naam kom dalk uit Antieke Egipte.

## Voorkoms 
Charon word dikwels in antieke Griekse kuns uitgebeeld. Potte en vase uit die 5de en 4de eeu v.C. is dikwels versier met tonele van dooies wat op Charon se boot klim. In die vroegste van dié vase word hy wild voorgestel, in rooibruin klere, met sy roeispaan in sy regterhand en sy linkerhand uitgestrek na die dooies. Op ander vase is hy meer verfynd.

Die Romeinse digter Vergilius beskryf Charon in die 1ste eeu v.C. as ’n ongure god, sy baard ongekam en vuil, sy oë soos hol vuuroonde, met ’n olierige gordel en ’n vuil gewaad.

Ander Latynse skrywers beskryf hom ook as ’n ou man in vuil klere en met ’n wilde baard, ’n vurige bootsman wat sy tuig met ’n lang paal beheer. Toe die bootsman vir Herakles wou keer, het die Griekse held hom met sy eie paal oorweldig.

## Sterrekunde 
Charon, die grootste maan van die dwergplaneet Pluto, is na die bootsman van die dooies genoem.

## Verwysings 
* Smith, William; *Dictionary of Greek and Roman Biography and Mythology*, Londen (1873). "Charon"

## Eksterne skakels 
* The Theoi Project, "Kharon"
Kerberos (mitologie)

[duimnael|Kerberos buite die ingang van die Koninklike Instituut van Tegnologie in [Stockholm.]]
**Kerberos** of **Cerberus** (Grieks: Κέρβερος) was in die Griekse en Romeinse mitologie ’n veelkoppige hond wat die ingang na die onderwêreld bewaak het om te voorkom dat die dooies ontsnap en die lewendes inkom. Hy word in baie Griekse en Romeinse letterkundige werke en kuns uitgebeeld, hoewel die uitbeeldings grootliks verskil. Die belangrikste verskil is sy getal koppe: die meeste bronne beskryf hom of beeld hom uit met drie koppe, maar daar is ook weergawes met twee, een of meer koppe, selfs tot 50 of 100.

## In mites 
duimnael|links|200px|’n Antieke vaas wat Herakles uitbeeld waar hy Kerberos aan Eurystheus aanbied.
Kerberos is die kind van Echidna, ’n halfvrou en halfslang, en Typhon, ’n groot monster vir wie selfs die Griekse gode bang was. Sy sibbes was die Hidra van Lerna, Orthrus, ’n tweekoppige hond, en die Chimera, ’n driekoppige monster. 

Kerneros word algemeen in die Griekse mitologie uitgebeeld as ’n hond met drie koppe: om die verlede, hede en toekoms te sien, of volgens ander bronne geboorte, jeug en ouderdom. Hy was Hades se getroue waghond en het die poorte van die onderwêreld bewaak. Sy koppe het glo net van vars vleis gehou en het dus die siele van afgestorwenes toegelaat om die onderwêreld te betree, maar niemand toegelaat om dit te verlaat nie. 

### Die Twaalf Take van Herakles 
Om Kerberos te vang was een van die twaalf take van Herakles deur koning Eurystheus nadat Hera hom waansinnig gemaak het. Herakles het Kerberos oorrompel en na Eurystheus gebring. Daarna het Kerberos ontsnap en teruggekeer na die onderwêreld om dit te bewaak.

## Sterrekunde 
Kerberos, een van die mane van die dwergplaneet Pluto, is na Kerberos genoem.
 
## Verwysings 
## Eksterne skakels 
* Theoi Project: Kerberos

*15px Hierdie artikel is vertaal uit die Engelse Wikipedia
R4-aanvalsgeweer

Die **R4** (amptelik **Vektor R4**) is 'n 5,56×45mm NAVO aanvalsgeweer  wat in 1980 in diens van die Suid-Afrikaanse Weermag (SAW) gestel is. met verskeie veranderinge; bv. die kolf en magasyn word nou albei van 'n hoësterkte polimeer gemaak. Die kolf is ook verleng om die wapen vir die gemiddelde Suid-Afrikaanse soldaat aan te pas.

* : Burundiese rebelle
* 
*: 15&nbsp;900 R4/R5s is gelewer aan die Kongolese sekuriteitsmagte in 1996 en 1997.
* : Eswatini Polisie
* : Gebruik deur die Gewapende Magte van Haïti en die Haïtiese Nasionale Polisie
* 
*: Malawiese Polisiediens.

* : Gebruik tydens die *Burgeroorlog in die Ivoorkus*.
* : Gebruik tydens die *Kroatiese Vryheidsoorlog*.
* : Ingevoer vir gebruik deur die *Rwandan National Army* sedert 1992.
* : Wapens van Kroasië gebuit in 1991 en sederdien gebruik deur hul Spesiale Magte.
* : Privaat gebruik deur die Transmission Company van BFST.

## Verwysings
Galil-aanvalsgeweer

Die **Galil** is 'n familie van Israeliese kleinwapens ontwerp deur Yisrael Galil en Yaacov Lior in die laat 1960's en vervaardig deur "Israel Military Industries Ltd" (nou Israel Weapon Industries Ltd) van Ramat Hash Aron. Die geweer leen sy ontwerp swaar by die AK-47 en het 'n aangepaste gasafleidingstelsel soortgelyk aan die AK-47 wat die terugskop van die geweer verminder en dit makliker maak om te vuur in die outomatiese modus. 

Die wapenstelsel bestaan uit 'n lynkamer vir die intermediêre 5,56×45mm NAVO kaliber met óf die M193 of SS109 balpatroon en verskeie modelle ontwerp vir gebruik met die 7,62×51mm NAVO geweerronde. Dit is vernoem na een van sy uitvinders, Yisrael Galil. Die Galilreeks wapens is in gebruik by militêre magte en die polisie van meer as 25 lande.

Daar is vier basiese konfigurasies van die Galil: die standaardlengte geweer, 'n geweervariant bekend as die SAR, 'n kompakte weergawe MAR, en 'n ARM ligtemasjiengeweer.

'n Liggewigweergawe van die Galil is tans in produksie, die Galil ACE.

## Verwysings
John van de Ruit

**John Howard van de Ruit** (Durban, 20 April 1975) is 'n Suid-Afrikaanse akteur en skrywer.

Hy het aan die Universiteit van Natal gestudeer.

## Werke 
* 2005: *Spud*, Penguin Books, . Film van 2010 van Ross Garland.
* 2007: *Spud – The Madness Continues...*, Penguin Books, 
* 2009: *Spud – Learning to Fly*, Penguin Books, 
* 2012: *Spud: Exit, Pursued by a Bear*, Penguin Books, 

## Verwysings 
## Eksterne skakels 
*  The author reading from 'Spud – Learning to Fly'
* Publisher's Biography Page
Gaspard Musabyimana

**Gaspard Musabyimana** (Nyamugali, Ruhengeri, 12 Maart 1955) is 'n Rwandese skrywer. Hy woon in België.

## Werke 
* ''Les années fatidiques pour le Rwanda. Coup d'œil sur les préparatifs intensifs de la « guerre d'octobre », 1986–1990*, (Kigali, 1993)
* *Sexualité, rites et mœurs sexuels de l'ancien Rwanda. Une facette de la culture rwandaise* (Brussel 1999)
* *La vraie nature du FPR. D'Ouganda en Rwanda'' (L'Harmattan, 2003)
* *Sprookjes uit afrikaanse savanne* (Brussel, 2003). Met vriende
* ''L'APR et les réfugiés rwandais au Zaïre 1996–1997. Un génocide nié'' (L'Harmattan, 2004)
* *Pratiques et rites sexuels au Rwanda* (L'Harmattan, 2006).
* *Rwanda : le mythe des mots* (L'Harmattan, 2008)
* *Rwanda, le triomphe de la criminalité politique* (L'Harmattan, 2009)
* ''Dictionnaire de l'histoire politique du Rwanda* (Éditions Scribe, 2011).
* *Rwanda. Vingt ans de pouvoir du FPR. Quel bilan? ''(Editions Scribe 2014) met Emmanuel Neretse.

## Verwysings 
## Eksterne skakels 
*  www.musabyimana.net
NG gemeente Daspoort

[duimnael|regs|300px|Die kerkgebou, begin 2018. Ds. J.S. Krige het die hoeksteen op [7 Augustus 1948 gelê. Die argitek was Hendrik Vermooten.]]

[duimnael|regs|160px|Ds. [Malcolm Retief|M.W. Retief.]]

links|220px|duimnael|Die NG kerk Daspoort, soos dit gelyk het in 1951.

duimnael|regs|160px|Ds. F.L. Cloete, van 1948 tot 1950 eerste medeleraar.

duimnael|regs|160px|Ds. F.C. Bezuidenhout, leraar van 1970 tot 1977.

Die **NG gemeente Daspoort** is ’n gemeente van die Nederduitse Gereformeerde Kerk in Pretoria. Met sy stigting was dit slegs die vierde gemeente van die NG Kerk in die stad, maar nadat Eloffsdal in September 2011 met Eloffsdal-Wes en Magaliesfort saamgesmelt het, het dit die derde oudste NG gemeente in Pretoria geword.

## Stigting 
Die gemeente Daspoort is op 24 Februarie 1922 van Eloffsdal afgestig. Dit was die eerste dogter wat laasgenoemde afgegee het. In Oktober van dieselfde jaar is ds. J.S. Krige beroep wat toe reisende sekretaris van die Strewersvereniging was. Hy is as eerste leraar van die gemeente in 1923 bevestig. Ds. H.S. Bosman, van die Pretoriase moedergemeente het die bevestigingsrede gehou. Die nuwe leraar en sy vrou het dadelik begin kennis maak met die gemeente, maar daar was nie 'n ryding nie en hulle moes loop. Later het hulle met 'n perdekarretjie gery, en eindelik is 'n Fordjie gekoop vir £87. 

Die finansiële toestand van die gemeente was van die begin af baie benard. Dit het baie jare lank maar 'n gedurige stryd gekos om die gemeente finansieel kop bo water te hou. Vanaf 1937 het dit egter baie beter gegaan. Later is daartoe oorgegaan om hulp vir die leraar te kry. As hulppredikers in die gemeente het tydelik diens gedoen prop. J.N. Botha, prop. A.J. Minnaar en ook oefenaar H. Senekal.

## Kerkbou 
Intussen is ook voortgegaan met die insameling van 'n boufonds vir 'n nuwe kerk, en is 'n tweede pastorie gebou. In die begin van 1948 is ds. F.L. Cloete bevestig as medeleraar. Nadat ds. Krige 26 jaar lank die gemeente getrou en met seën bearbei het, het hy 'n beroep na Germiston aanvaar. In Oktober van dieselfde jaar is dr. M.W. Retief as medeleraar bevestig, en in April 1949 is die nuwe kerk ingewy. 

## Groei 
Die gemeente wat afgestig is met 'n ledetal van ongeveer 450, het by hierdie tyd gegroei tot ongeveer 2 500. Gevolglik is oorgegaan tot die afstigting van twee dogter-gemeentes: Booysen en Wonderboompoort. Kort daarna het ds. Cloete 'n beroep aangeneem na Amsterdam. Die geestelike opbou van die gemeente en die afbetaal van die kerkskuld was destyds die lidmate en kerkraad se belangrikste take.

## Enkele leraars 
* Johannes Stefanus Krige, 1923 - 1949
* Frans Lodewyk Cloete, 1948 - 1950 (eerste medeleraar)
* Dr. Malcolm Wilhelm Retief, Oktober 1949 - 1963
* Fredrik Cornelius Bezuidenhout, 1970 - 1977

## Bronne 
*  Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.

## Sien ook 
* NG gemeente Booysen, afgestig in 1950
* Gereformeerde kerk Daspoort

## Eksterne skakels 
*  Die kerkgebou by Keeromstraat, Daspoort, soos te sien op Google Maps. URL besoek op 31 Julie 2015.
Clive Rice

**Clive Rice** (*23 Julie 1949, Johannesburg, Transvaal – †28 Julie 2015, Kaapstad) was ’n Suid-Afrikaanse krieketspeler en voormalige kaptein van die nasionale span.  Hy was ’n veelsydige speler en het sy eersterangse krieketloopbaan afgesluit met ’n kolfgemiddeld van 40,95 en ’n boulgemiddeld van 22,49.  Hy was van 1979 tot 1987 kaptein van Nottinghamshire se krieketspan.

Sy loopbaan het parallel met Suid-Afrika se isolasie in internasionale sport saamgehang en sy internasionale ervaring is beperk tot die dae toe hy reeds verby sy beste was.  Hy het in drie internasionale eendagwedstryde vir die Suid-Afrikaanse nasionale krieketspan gespeel na Suid-Afrika se terugkeer na internasionale sport.  Hy is nie vir die eenmalige toets teen die Wes-Indiese Eilande en die 1992 Wêreldbeker gekies nie.

Rice is op 28 Julie 2015 oorlede nadat hy aan ’n kwaadaardige breingewas gely het.

## Verwysings
Japannese Grand Prix

duimnael|regs|300px|Suzuka Renbaan
Die **Japannese Grand Prix** is 'n motorwedren wat sedert 1925 in Japan plaasvind. Die wedren het in 1976 deel geword van die Formule Een-wêreldkampioenskap, en sedert 1963 (behalwe in 1976-1986 en 2007–2008) word dit jaarliks by Suzuka gehou.

## Wenners van die Grand Prix
2015 Formule Een-seisoen

80px|linksregs|120px

Die **Formule Een-seisoen van 2015** het uit 19 Grands Prix-wedrenne bestaan. Die bestuurderskampioen vir 2015, wat reeds na die 16de wedren gekroon is, is die Brit Lewis Hamilton.
[duimnael|160px|regs|upright|[Lewis Hamilton, die 2015-F1-wêreld-bestuurderskampioen.]]
[duimnael|240px|Die [Mercedes F1 W06 Hybrid, destyds die verdedigende renmotor in die Wêreldvervaardigerskampioenskapsreeks.]]

## Kalender 
## Spanne 
## Verwysings
Chinese Grand Prix

duimnael|regs|350px|Shanghai Internasionale Renbaan
[duimnael|regs|350px|Die [Shanghai Internasionale Renbaan se pylvak en kuipeuitgang in die middel]]
Die **Chinese Grand Prix** is 'n motorwedren wat sedert 2004 in China plaasvind en 'n rondte van die Formule Een Wêreldkampioenskap vorm. Dit vind plaas op die Shanghai Internasionale Renbaan in Jiading, Shanghai, 'n baan wat deur Hermann Tilke ontwerp is.

Die baan was die duurste Formule Eenrenbaan toe dit in 2004 voltooi is, teen 'n koste van VS$240 miljoen. Die baan is 5.451 km lank met een van die moeilikste draaikombinasies op die Formule Een-kalender. Draaie 1 en 2 is saam 'n veeleisende 270 grade, 'n regshandige kombinasie wat hoë spoed by die ingang vereis maar dan verder verskerp teen die uitgang.

## Wenners van die Grand Prix 
## Wenners van die Naelren 
## Verwysings
Kanadese Grand Prix

Die **Kanadese Grand Prix** (in Frans bekend as die *Grand Prix du Canada*) is 'n motorwedren wat sedert 1961 jaarliks in Kanada gehou word. Dit vorm deel van die Formule Een Wêreldkampioenskapsreeks sedert 1967.

## Vorige wenners 
[duimnael|Fisichella, [Michael Schumacher en Eddie Irvine op die podium van die 1998 Kanadese Grand Prix]]
duimnael|Toeskouers stroom elke jaar in hul duisende na die byeenkoms.
duimnael|regs|Circuit Gilles Villeneuve, gebruik van 1978 tot 1986
duimnael|regs|Mosport Park, 1961 tot 1977
duimnael|regs|Mont-Tremblant, gebruik in 1968 en 1970
duimnael|regs|Diagram van die Gilles Villeneuve-renbaan
Franse Grand Prix

duimnael|220px|Die *Circuit de Nevers Magny-Cours*
duimnael|Georges Boillot wen die Franse Grand Prix in 1912 in Dieppe, Frankryk

Die **Franse Grand Prix** is die oudste Formule Een motorwedren wat sedert 1906 tot en met 2008 by 17 verskillende renbane in Frankryk gehou is. Die ren was 2018-2022 weer ingesluit op die F1-kalender, toe dit op die Paul Ricard-renbaan plaasgevind gehet.

## Voormalige wenners
Duitse Grand Prix

duimnael|Rudolf Caracciola en sy meganikus Eugen Salzer vier hul oorwinning by die nooiens- Duitse Grand Prix in 1926.
[duimnael|[Juan Manuel Fangio wen die Europese Grand Prix by die *Ring* in 1954 in 'n Mercedes-Benz W196.]]
[duimnael|[Graham Hill wen die ren in 1962 oppad na die Wêreldkampioenskapskroon.]]
[duimnael|Die Skot [Jackie Stewart in 'n *Matra MS10* teken 'n dominante oorwinning aan in 1968]]
duimnael|320px|Die Nürburgringbaan
duimnael|320px|Die Hockenheimbaan

Die **Duitse Grand Prix** is 'n Formule Een motorwedren wat afwisselendby die Nürburgring en Hockenheimring in Duitsland gehou word.

## Voormalige wenners
Russiese Grand Prix

[duimnael|links|300px|[Lewis Hamilton|Hamilton en president Wladimir Poetin in 2014.]]
duimnael|regs|Die Sochi-renbaan
Die **Russiese Grand Prix** (Russies: Гран-при России) is 'n motorwedren wat reeds in die 1910s in St. Petersburg plaasgevind het.

Die wedren is sedert 2014 by die Sochi Autodrom, 'n straatbaan rondom die Olimpiese Park in Sotsji, Rusland, gehou en het jaarliks van 2014 tot 2021 'n deel van die Formule Een Wêreldkampioenskap gevorm.

Die kontrak met die wedren se organiseerders is in Maart 2022 gekanselleer weens Rusland se inval in Oekraïne.

## Wenners van die Russiese Grand Prix 
('*n Pienk agtergrond dui aan dat die wedren nie deel was van die Formule Een Wêreldkampioenskap nie*)

## Verwysings
Johan le Roux

**Johan le Roux** (28 Oktober 1952 – 28 Januarie 1970) was 'n matriekleerling aan die Hoërskool Dr. Malan in Meyerton. Hy is bekend vir sy heldedade gedurende die Henley on Klip-busramp. Hy was ook 'n knap Voortrekker en sou 'n Presidente-erkenning ontvang.

## Henley on Klip-busramp 
In die namiddag van die 28 Januarie 1970 het 'n skoolbus vol kinders op die spoorlyn tussen Vereeniging en Johannesburg gaan staan. 'n Trein het die bus getref waartydens 23 kinders dood en 'n verdere 16 beseer is. Le Roux het ten minste twee kinders se lewes gered deur hulle by die busvenster uit te stoot voordat die trein die bus getref het. Hy het self in die ongeluk omgekom.

Die Woltemadedekorasie vir Dapperheid (Silwer) is in 1973 aan Johan le Roux vir dapperheid toegeken.

duimnael|Lint vir die Woltemadedekorasie vir Dapperheid

## Sien ook 
* Henley-on-Klip (rolprent)
* Henley on Klip

## Verwysings
Hoërskool Vorentoe

**Hoërskool Vorentoe** is 'n hoërskool in Rossmore, Johannesburg. Die skool is in Studentelaan, naby die Universiteit van Johannesburg se Kingsway-kampus geleë. Die skool is veral bekend vir die Westdenedam-ramp, wat 42 leerders se lewe op 27 Maart 1985 geëis het.

## Geskiedenis 
Die skool is op 17 Januarie 1938 as die Rossmore Junior Hoërskool geopen. Die idee vir 'n junior hoërskool was nuut in Suid-Afrika, 'n formaat wat van die V.S.A. oorgeneem is.

Oorspronklik is slegs 'n hoofgebou opgerig. Sommige klaskamers het nie eens lessenaars gehad nie en leerlinge moes op die vloer sit. Die invloei van leerders van ander skole was só groot, dat sommige kinders na hulle oorspronklike skole teruggestuur moes word.

Die pad, Brooklands Laan (tans Akademieweg) het destyds reg voor die skool verbygeloop. Die geraas van die voertuie het egter onderrig bemoeilik. Die terrein was steil, klipperig en nie vir georganiseerde sport geskik nie. Die terrein is geleidelik opgevul en later kon bogrond ingery word. Die skool se seuns het ingespring en self die kikoejoegras geplant. Daarna kon sportvelde ontwikkel word. Dit was egter 'n paar keer van hulle ontneem, totdat RAU en die skool grond uitgeruil het, wat die skool met die huidige sportvelde gelaat het.

Op 16 Januarie 1951 het die skool amptelik 'n hoërskool geword en die leerders het tot 600 toegeneem. Nuwe klaskamers moes vinnig gebou word. Die nuwe skoolwapen is ook gedurende dié tyd ontwerp. Die skool se eerste matrieks het hulle eindeksamen in 1953 afgelê.

Die naam, *Hoërskool Vorentoe*, is later na 'n voorgestel van die adjunkhoof, mnr C.A. van der Walt, aangeneem. Dit was die leuse van die Cottesloe-skool. In 1994 is dit na 'n parallelmediumskool verander, waarna die naam na *Hoërskool Vorentoe High School* gewysig is. Eindelik het die skool eentalig Engelsmedium geword.

## Eksterne skakels 
* Hoërskool Vorentoe se amptelike webtuiste
* Vories se Facebook-blad
Rie Yasumi

**Rie Yasumi** (Japannees: やすみ りえ; **Rieko Yasumi**, 休 理英子; Kobe, 1 Maart 1972) is 'n Japannese *senryū*-digteres. Sy het aan die Universiteit van Otemae studeer.

## Werke 
* 2001: *平凡な兎*, 
* 2001: *やすみりえのとっておき川柳道場*, 
* 2005: *やすみりえのトキメキ川柳, * 
* 2006: *ハッピーエンドにさせてくれない神様ね*, 

## Eksterne skakels 
*  www.office-kitano
Suzuka Internasionale Renbaan

Die **Suzuka Internasionale Renbaan** of Suzuka Circuit (鈴鹿 サ ー キ ッ ト Suzuka Sākitto) is 'n Formule Een motorsport- en motorfietsrenbaan geleë in Ino, Suzuka, Mie Prefektuur, in Japan.

Dit word bedryf deur Mobilityland Corporation, 'n filiaal van die Honda Motor Co, Ltd. Dit is die tuiste van onder andere die jaarlikse Japannese Grand Prix en het 'n kapasiteit van 155,000.

## Geskiedenis 
Suzuka is in 1962 ontwerp as 'n Honda-toetsbaan deur die Nederlander John "Hans" Hugenholtz. Dit is een van die min bane ter wêreld om 'n "figuur-8" uitleg te hê, met die 1,2 km agterste pylvak wat die voorste gedeelte kruis deur middel van 'n oorbrug.

## Verwysings
Oostenrykse Grand Prix

Die **Oostenrykse Grand Prix** (Duits: Großer Preis von Österreich) is 'n FIA-goedgekeurde Formule Een motorwedren wat jaarliks in Oostenryk aangebied word. Die Grand Prix is in 1964 en 1970–1987 by die Österreichring, 1997–2003 by die A1 Ring en weer sedert 2014 by die Red Bull Ring gehou.

## Vorige wenners 
duimnael|280px|Die Red Bull Ring
duimnael|280px|Die Österreichring in 1977
Kikoejoegras

**Kikoejoegras** (*Cenchrus clandestinus*) is 'n robuuste, kruipende, meerjarige gras met dik, kort, gelitte wortelstokke (risome) en bogrondse ranke. Dit het heldergroen blare wat 'n digte grasmat vorm. Naas grasperke word dit ook vir landboudoeleindes gebruik, omdat dit 'n hoë voedingswaarde het. Kikoejoegras kom oorspronklik uit die tropiese, oostelike deel van Afrika en is na die Kikoejoe-bevolking van Kenia vernoem.

Kikoejoe is 'n aggressiewe indringer in weivelde, oeslande en natuurgebiede, veral nat kusgebiede, strome en vleilande. Dit versprei vinnig deur lang wortelstamme wat uitlopers produseer. Die gras skei chemikalieë af wat ander plante in die nabyheid vernietig. Dit bedreig ook die natuurlike plantegroei deur versmoring.

Dit is moeilik om kikoejoe uit te roei, omdat die uitlopers wat agterbly weer begin groei. Vir die rede moet dit verkieslik met 'n onkruiddoder vergiftig word alvorens dit uitgegrawe word. Om die verspreiding daarvan te bekamp, moet tuinvullis met grasuitlopers nie in oop spasies (soos leë erwe, sypaadjies, afvoerpype en natuurgebiede) gegooi word nie.

## Suid-Afrika 
Kikoejoegras is vir grasperke en weiding na Suid-Afrika gebring. Dit is volgens legende deur genl. Jan Smuts laat invoer nadat hy diens in Oos-Afrika gedoen het. Die vroegste artikel oor dié gras verskyn in die *Farmers Weekly* van 23 Mei 1917. Volgens 'n brief van prof. J.D. Scott (landboudepartement van die Universiteit van Natal), wat op 5 Desember 1979 in die *Farmers Weekly* verskyn het, het 'n ene mnr. David Forbes die gras in 1908 in die land ingebring. Teen 1917 is 2000 sakke gras oor Suid-Afrika versprei. Dit is vandag een van die gewildste grassoorte in die land.

Daar is hoofsaaklik twee kultivars in Suid-Afrika. Die algemene een is 'n nie-saaddraende gras en staan as die plaaslike of gewone kultivar bekend. Die Whittet-kultivar produseer wel saad wat vryelik in die saadhandel beskikbaar is.

Kikoejoe groei op sy beste in die somer. In die Wes-Kaap is dit egter nie 'n goeie keuse vir grasperke nie, omdat dit gereeld tydens die somermaande natgelei moet word wanneer daar dikwels waterbeperkings is.

## Galery 

Starr 020911-0028 Pennisetum clandestinum.jpg|Blomme met stempels
Starr 030418-0082 Pennisetum clandestinum.jpg|'n Kikoejoe-grasperk
Starr 030419-0043 Pennisetum clandestinum.jpg|Kikoejoe kan met uitlopers en saad versprei

## Verwysings 
## Eksterne skakels 
*
Singapoerse Grand Prix

Die **Singapoerse Grand Prix** is 'n Formule Een motorwedren wat jaarliks op die Marinabaai Straatrenbaan in Singapoer gehou word.

Die Grand Prix is 'n ren op die FIA Formule Een Wêreldkampioenskapskalender en was die eerste F1 aandren en die eerste straatren in Asië. Die Spanjaard Fernando Alonso van die Renault F1-span het die eerste Formule Eenren gewen. 

Die **Singapoerse Grand Prix** sou tot ten minste 2021 op die F1-kalender bly, nadat die organiseerders van die wedren 'n kontrakverlenging met "Formula One Management" onderteken het op die eerste dag van die 2017-byeenkoms. Die vorige kontrakverlenging is in 2012 geteken vir tot en met 2017. Sedert 2008 het elke wedren ten minste eenkeer 'n veiligheidsmotor ontplooi, 'n totaal van 21 keer teen 2019.

## Vorige wenners 
duimnael|360px|Uitleg van die Marinabaai Straatrenbaan

* Een pienk agtergrond dui aan dat hierdie wedren nie deel van die Formule 1-kampioenskap was nie, maar van die "Formule Libre".

## Verwysings
San Marino Grand Prix

*Vir die Grand Prix wat hierdie een opgevolg het op Imola, sien Emilia-Romagna Grand Prix.*

Die **San Marino Grand Prix** (Italiaans: *GP di San Marino*) was 'n Formule Een motorwedren wat van 1981 tot 2006 in Italië plaasgevind het. Die Grand Prix is op die "Autodromo Enzo e Dino Ferrari" naby die dorp Imola en die Apennineberge in Italië gehou. Dit is na die nabygeleë staat San Marino genoem omrede daar reeds 'n Italiaanse Grand Prix by Monza gehou word. In 1980, toe Monza opgeknap is, is die Imolabaan gebruik vir die 51ste Italiaanse Grand Prix. 

Sedert 2020 word die Emilia-Romagna Grand Prix op Imola gehou.

## Vorige wenners 
duimnael|280px|Die Imolabaan
Damon Galgut

**Damon Galgut** (Pretoria, 12 November 1963) is 'n Suid-Afrikaanse skrywer wat in Engels skryf. Op 3&nbsp;November 2021 het hy die Booker-prys vir sy boek *The Promise* gewen. Sy werk was ook in 2003 en 2010 op die kortlys vir die prys.

## Vroeë lewe en opvoeding
Galgut is in Pretoria, Suid-Afrika, gebore. Sy vader was uit 'n Joodse familie en sy moeder het haar tot die Judaïsme bekeer. 

Galgut het in 1981 aan Pretoria Boys High School gematrikuleer en was in dié jaar sy skool se hoofseun. Hy het daarna drama aan die Universiteit van Kaapstad studeer. Sy volgende boek was 'n versameling kortverhale met die titel *Small Circle of Beings* (1988). Sy roman *The Beautiful Screaming of Pigs* (1991) het in 1992 die Central News Agency-prys vir Letterkunde gewen. 

Van sy volgende roman, *The Quarry* (1995), is 'n rolprent gemaak wat in 1998 uitgereik is. 'n Tweede weergawe is in 2020 uitgereik.

Nadat sy vyfde roman, *The Good Doctor*, in 2003 gepubliseer is, het Galgut se werk beter bekend geraak buite Suid-Afrika. Die boek is goed deur resensente ontvang en was in 2003 op die kortlys vir die Booker-prys. Dit het ook die Statebondskrywersprys vir Beste Boek: Afrika (2003) gewen. Sy roman *The Promise* het in 2021 die Booker-prys gewen. Hy was die derde Suid-Afrikaanse skrywer wat dit wen, naas Nadine Gordimer en J.M. Coetzee, wat twee keer gewen het. 

Galgut sê die tema van die boek is tyd. Die oorspronklike idee kom van 'n gesprek met 'n vriend, wat die laaste oorblywende lid van sy familie is. Hy het Galgut vertel van die begrafnisse van sy ma, pa, broer en suster wat hy bygewoon het.

Benewens sy romans het Galgut verskeie toneelstukke geskryf.

## Persoonlike lewe
Galgut is gay en het al gesê dit laat hom in sy skryfwerk meer op manlike verhoudings fokus. Hy woon sedert die vroeë 1990's in Kaapstad. 

Galgut is 'n ywerige reisiger en het *The Good Doctor* in 'n hotel in Goa, Indië, geskryf. Hy sê hy is "obsessief' oor joga en het vir 'n ruk nie 'n motor of televisie besit nie. Hy het 'n "fetisj oor skryfbehoeftes" en skryf sy boeke eers in lopende skrif en tik dit daarna op 'n tikmasjien. Hy gebruik 'n spesifieke Parker-skilpaddopvulpen vandat hy 20 is.

## Werke 
:;Romans
* *A Sinless Season*, 1982
* *Small Circle of Beings*, 1988
* *The Beautiful Screaming of Pigs*, 1991
* *The Quarry*, 1995
* *The Good Doctor*, 2003
* *The Impostor*, 2008
* *In a Strange Room*, 2010
* *Arctic Summer*, 2014
* *The Promise*, 2021

:; Toneelstukke
* *Echoes of Angers*
* *Party for Mother*
* *Alive and Kicking*
* ''The Green's Keeper''

## Verwysings
## Skakels